Mackenzie Blackwood

Mackenzie Blackwood (s. 9. joulukuuta 1996 Thunder Bay, Ontario, Kanada) on kanadalainen jääkiekkomaalivahti, joka pelaa NHL-joukkue Colorado Avalanchessa. Hän teki vuonna 2016 kolmivuotisen tulokassopimuksen New Jersey Devilsin kanssa. Devils varasi hänet 42. pelaajana kesällä 2015. Hänen vahvuuksiinsa kuuluu koko, nopeus, atleettisuus ja paineensietokyky. Blackwoodilla on kuitenkin parannettavaa kokonaisvaltaisessa pelaamisessa.Zach Fucale – The Hockey News 

Ura
Seuraura
Blackwood pelasi kaudella 2010–2011 Neebing Hawkin juniorijoukkueessa, jossa hän voitti mestaruuden ja palkittiin parhaana maalivahtina sekä kehittyneimpänä pelaajana. Seuraavalla kaudella 2011–2012 Blackwood pelasi Thunder Bay Kingsin juniorijoukkueessa, jonka jälkeen OHL-joukkue Barrie Colts varasi hänet 96. pelaajana kesällä 2012. Blackwood vietti kauden 2012–2013 GOJHL-junioriliigan Elmira Sigar Kingsissa. Hän aloitti Coltsissa seuraavalla kaudella 2013–2014, jolloin Blackwood kantoi joukkueen pääasiallisen torjuntavastuun. Hänet valittiin kauden päätteeksi OHL:n tulokkaiden tähdistökentälliseen. 

Kahden OHL-kauden jälkeen New Jersey Devils varasi Blackwoodin toisella kierroksella 42. pelaajana NHL:n varaustilaisuudessa 2015. Hän oli varaustilaisuuden ensimmäisenä varattu Pohjois-Amerikassa pelannut maalivahti sekä toisena varattu maalivahti Ilja Samsonovin jälkeen. 4. marraskuuta 2015 Sudbury Wolvesia vastaan pelatussa OHL-ottelussa Blackwood huitaisi vastustajajoukkueen Danny Desrochersia vaarallisessa tilanteessa mailalla päähän. Desrochers ei loukkaantunut, mutta Blackwood sai tilanteesta kahdeksan ottelun pelikiellon. 

Blackwood teki vuoden 2016 vaihteessa kolmivuotisen tulokassopimuksen New Jersey Devilsin kanssa. Hän pelasi kuitenkin vielä loppukauden OHL:n Coltsissa, jossa hänet valittiin sarjan parhaaksi maalivahdiksi.

Joulukuussa 2020 Blackwood teki Devilsin kanssa kolmivuotisen ja yhteensä 8,4 miljoonan dollarin arvoisen jatkosopimuksen. https://www.tsn.ca/new-jersey-devils-sign-rfa-g-mackenzie-blackwood-to-three-year-deal-1.1567971

Kesäkuussa 2023 Devils kauppasi Blackwoodin San Jose Sharksiin vaihdossa kuudennen kierroksen varausvuoroon vuoden 2023 varaustilaisuudessa. https://www.sportsnet.ca/?sn-article=devils-trading-mackenzie-blackwood-to-sharks-for-sixth-round-pick

Joulukuussa 2024 Sharks kauppasi Blackwoodin, Givani Smithin ja viidennen kierroksen varausvuoron vuoden 2027 varaustilaisuudessa Colorado Avalancheen vaihdossa Aleksandr Georgijeviin, Nikolai Kovalenkoon, toisen kierroksen varausvuoroon vuoden 2026 varaustilaisuudessa ja viidennen kierroksen varausvuoroon vuoden 2025 varaustilaisuudessa.

Myöhemmin joulukuussa 2024 Blackwood teki Avalanchen kanssa viisivuotisen jatkosopimuksen. https://www.tsn.ca/nhl/colorado-avalanche-lock-up-g-mackenzie-blackwood-with-five-year-extension-1.2225876

Maajoukkueura
Blackwood pelasi alle 20-vuotiaiden MM-kilpailuissa vuonna 2016. Hän oli sivussa turnauksen kaksi ensimmäistä ottelua, sillä Kanadan jääkiekkoliitto halusi kunnioittaa Blackwoodin OHL:ssä saamaa pelikieltoa.

Tilastot
     Runkosarja   Pudotuspelit   Kausi Joukkue Liiga O V H T MIN PM NP PMK TP% O V H MIN PM NP PMK TP% 2012–2013 Elmira Sugar Kings GOJHL 24 10 8 2 1309 74 0 3.39 91,1 – – – – – – – – 2013–2014 Barrie Colts OHL 45 23 15 2 2497 124 1 2.98 90,2 10 5 4 552 24 1 2.61 90,4 2014–2015 Barrie Colts OHL 51 33 14 2 2953 152 2 3.09 90,6 9 5 4 562 27 0 2.88 92,2 2015–2016 Barrie Colts OHL 43 28 13 0 2452 111 2 2.72 91,4 13 6 5 796 36 1 2.71 91,5 2016–2017 Albany Devils AHL 36 17 14 3 2048 87 3 2.55 90,7 4 1 3 254 9 1 2.12 92,8 2017–2018 Binghamton Devils AHL 32 7 17 - 1810 103 2 3.41 88,2 – – – – – – – –  Adirondack Thunder ECHL 5 2 1 - 242 10 0 2.48 92,0 5 3 1 240 4 1 1.00 96,4 2018–2019 New Jersey Devils NHL 23 10 10 - 1264 55 2 2.61 91,8 – – – – – – – –  Binghamton Devils AHL 20 8 10 - 1139 56 1 2.95 90,2 – – – – – – – – 2019–2020 New Jersey Devils NHL 47 22 14 - 2684 124 3 2.77 91,5 – – – – – – – – 2020–2021 New Jersey Devils NHL 35 14 17 - 2090 106 1 3.04 90,2 – – – – – – – – 2021–2022 New Jersey Devils NHL 25 9 10 - 1400 79 2 3.39 89,2 – – – – – – – – 2022–2023 New Jersey Devils NHL 22 10 6 - 1126 60 0 3.20 89,3 – – – – – – – –  Utica Comets AHL 2 1 1 - 118 6 0 3.03 89,1 – – – – – – – – 2023–2024 San Jose Sharks NHL 44 10 25 - 2437 140 2 3.45 89,9 – – – – – – – – 2024–2025 San Jose Sharks NHL 19 6 9 - 1058 53 1 3.00 91,1 – – – – – – – –  Colorado Avalanche NHL 37 22 12 - 2165 84 3 2.33 91,3 7 3 4 420 19 1 2.71 89,2

Maajoukkuetilastot
 Vuosi Turnaus O V H MIN PM NP PMK TP% 2016 JMM 3 0 2 183 12 0 3.95 85,9

Lähteet

Viitteet

Luokka:Kanadalaiset jääkiekkomaalivahdit
Luokka:New Jersey Devilsin varaamat pelaajat
Luokka:Vuonna 1996 syntyneet
Luokka:Elävät henkilöt